এ কথা বলেই দুই বন্ধু বেরিয়ে পড়ল। অনেক দূর পথ হাঁটল তারা। হাঁটতে হাঁটতে খানিক দূরে গিয়ে এক বাজারের সন্ধান পেল তারা। ওরা সেখানে খাবার কিনছিল আর নিজেরা স্বর্ণপিন্ড পাবার জন্য ফন্দি আঁটছিল। একজন বলল, ‘চল, আমরা খাবারে বিষ মিশিয়ে নেই। ফিরে গিয়ে বন্ধুটিকে বলব, আমরা খাবার খেয়ে এসেছি। তুমি এ খাবার খেয়ে নাও, বন্ধু। বিষ মেশানো খাবার যেই না খাবে, আর অমনি সে মারা যাবে। তারপর আমরা দামি সোনার পিন্ডটি দু’জনে সমান সমান ভাগ করে নেবো।’